**HANKEDOKUMENT**

1. **ÜLDINFO**
   1. Riigimetsa Majandamise Keskus (edaspidi hankija) loob elektroonilises riigihangete registris (edaspidi RHR) dünaamilise hankesüsteemi (edaspidi DHS) „Ümarmetsamaterjali vedu“ (viitenumber 291166).
   2. DHSi maksimaalne maksumus on kaks miljonitut nelisada tuhat (2 400 000) eurot (käibemaksuta).
   3. DHSi kehtivus on 36 kuud või kuni maksimaalse maksumuse täitumiseni. Hankijal on õigus dünaamilise hankesüsteemi kehtivusaega muuta.
   4. Riigihanke alusdokumentide (edaspidi RHAD) kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   5. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist RHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   6. Hankija ei vastuta võimalike viivituste, tõrgete või katkestuste eest, mida põhjustavad RHR keskkonnas asjaolud, mida hankija ei saa kontrollida: force majeure, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta RHR kasutamisest või mittekasutamisest tekkinud kahjude või saamatajäänud tulu eest.
2. **DÜNAAMILISE HANKESÜSTEEMIGA LIITUMINE**
   1. Igal ettevõtjal on võimalus DHS kehtivusajal esitada taotlusi süsteemiga liitumiseks. Liitumine DHS-iga on tasuta.
   2. DHS liitumise taotlused, mis esitatakse 30 päeva jooksul hanketeate avaldamisest arvates, vaatab hankija läbi hiljemalt 30 päeva jooksul. Hilisemad DHS liitumise taotlused vaatab hankija läbi 10 tööpäeva jooksul nende kättesaamisest arvates. Tähtaega võib põhjendatud erijuhtudel pikendada 15 tööpäevani, seda eelkõige tulenevalt vajadusest läbi vaadata täiendavaid dokumente või muul viisil kontrollida, kas kvalifitseerimise tingimused on täidetud.
   3. Ühistaotluse korral peavad ühistaotlejad esitama hankemenetluses osalemise ning hankelepingute sõlmimise ja täitmisega seonduvate toimingute tegemiseks enda seast volitatud esindaja. Volikiri tuleb esitada koos taotlusega ning laadida üles RHRis vabalt üleslaetavate dokumentide all. Ühistaotluse esitamisel esitatakse hankepassid kõigi ühistaotlejate kohta.
   4. DHS-iga liitumiseks taotluse esitanud kõrvaldamise alusteta ning kvalifitseerimise tingimustele (kui on seatud) vastavad taotlejad liidetakse hankesüsteemiga.
   5. Taotleja kohustub kandma kõik taotluse ettevalmistamise ja esitamisega seotud kulud. Taotlejale ei hüvitata mis tahes kahju ega kulusid seoses hankemenetluses osalemisega.
   6. Juhul, kui taotleja tahab välja astuda DHS-st, peab taotleja esitama vastava taotluse RHR-is.
   7. Taotleja, kes astus välja DHS-ist, võib selle kehtivusajal uuesti esitada taotluse selle DHS-iga liitumiseks.
3. **HANKEESEME TEHNILINE KIRJELDUS** 
   1. Hanke esemeks on **ümarmetsamaterjali vedu (puiduveoteenust)** vastavalt seotud hankes sätestatud tingimustele (edaspidi nimetatud teenus).
   2. Puiduveoteenus on metsamaterjali veo korraldamine metsaveo autorongiga, milles sisaldub metsamaterjali peale laadimine lähtekohas, veose kinnitamine, koorma koguse hindamine, koorma saatedokumentide täitmine, enne lähtekohast lahkumist saatja teavitamine ja vajalike andmete edastamine e-veoselehe vahendusel, vedu sihtkohta (sh laeva kõrvale kaile), mahalaadimine ja saatedokumentidega üleandmine metsamaterjali saajale vastavalt saatja poolt esitatud tingimustele ja saatja teavitamine e-veoselehe vahendusel metsamaterjali sihtkohta jõudmisest ja koormaga teekonna pikkusest ning koormata teekonna pikkusest järgmisesse lähtekohta (vahelaoplatsi). Samuti sisaldab teenus vajadusel metsamaterjali sorteerimist ja vajadusel saatja ühest vahelaoplatsist teisse vahelaoplatsi vedamist (vahelaost-vahelattu vedu).
   3. Teenuse tellimiseks korraldatakse seotud hankeid vajaduse põhiselt ja iga konkreetse seotud hanke teenuse kirjeldus, tingimused, sh vastavustingimused, tuuakse välja seotud hanke alusdokumentides.
   4. Teenuse osutamise teostamise tähtajad on esitatud seotud hanke tehnilises kirjelduses, täpne tähtaeg täpsustatakse piiratud hankemenetluse tingimustes lähtuvalt teenusemahust ja keerukusest.
   5. Pakkuja peab lepingu täitmisel kasutama omanikuna või kestval lepingulisel alusel hanke nõuetele vastavaid metsamaterjali veoks sobilikke metsaveo autoronge. Alltöövõtt on lubatud erandkorras ja vaid hankelepingus toodud tingimustel.
   6. Lepingu projekti punktis 4.3.3. toodud puiduveoteenuse tasustamise aluseks olevat palgakomponenti muutmise selgitus:

Oletame, et keskmine palk oli 2024 III kvartalis 1000 eurot ja 2023 III kvartalis 750 ning lepingu punktist 4.3.3 tulenevalt peame palkasid kahekordistama.

Eelnevast lähtuvalt on 2024 III kvartali keskmist kuupalka arvesse võtted päevase palga arvutus järgmine:

1000/21\*2=95,24 eurot. Seega on hinnaraamistikes tasemel 1.000 keskmiseks veokijuhi palgaks kuus 95,24 \*21=2000 eurot.

Kui võtame aluseks 2023 III kvartali keskmise kuupalga, siis on päevase palga arvutus järgmine:

750/21\*2=71,43 eurot. Seega oli hinnaraamistikes tasemel 1.000 keskmiseks veokijuhi palgaks kuus 71,43\*21=1500 eurot.

Kui lahutada eelmise hinnaraamistiku palgakomponendist kehtiv palgakomponent (2000-1500=500), siis saame tulemuseks, et kuu palgakomponent on kahe hinnaraamistiku võrdluses muutunud 500 eurot.

* 1. Lepingu täitmise ajal peab töövõtjal olema tellijale antud lepingu täitmise aegne tagatis seotud hankes esitatud summas, tagatise suurus sõltub pakutud hinnakoefitsiendi suurusest (madalama hinnakoefitsiendi puhul on tagatise summa suurem ja vastupidi). Tagatis antakse hiljemalt 14 päeva jooksul peale seotud hanke tulemusel lepingu sõlmimist. Nimetatud tähtaeg on nõustumusega sõlmitud raamlepingu täitma asumise tähtajaks RHS § 91 lg 1 kohaselt.Tagatise tingimused sätestatakse seotud hanke alusdokumentides ja lepingus.

1. **OSALEMINE SEOTUD HANGETES** 
   1. Hankija teeb pakkumuse esitamise ettepanekuid. Pakkumusi saavad esitada kõik DHS-iga pakkumuse esitamise **ettepaneku esitamise hetkeks** liidetud taotlejad.
   2. Seotud hanke täpsem kirjeldus, nõuded ning konkreetsed hankelepingu tingimused kajastatakse igakordselt seotud hanke alusdokumentides. DHS alusdokumentides avaldatud hankelepingu üldtingimused kehtivad igas seotud hankes, kui seotud hankes (nt hankelepingus) ei ole sätestatud teisiti.
   3. Pakkuja esitab pakkumuse, mis peab olema vastavuses seotud hanke alusdokumentides toodud tingimustega.
   4. Hankija jätab endale õiguse lükata tagasi kõik pakkumused, kui:
      1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust ulatuses, mis on hankijale vastuvõetamatu,
      2. hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpule viimise käesoleva dokumendis esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele,
      3. langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest,
      4. hankemenetluses esitatakse tähtajaks vaid üks nõuetele vastav pakkumus.
   5. Pakkuja kannab kõik oma pakkumuse ettevalmistamise ja esitamisega seotud kulud ning hankija ei ole mingil juhul vastutav nende kulude eest, hoolimata seotud hanke tulemusest.
   6. Pakkumus peab sisaldama kõiki kulusid, mis on nimetatud seotud hanke alusdokumentides.
2. **HINDAMISKRITEERIUMID JA HINNATAVAD NÄITAJAD**
   1. Hankija kasutab seotud hankes majanduslikult soodsaima pakkumuse väljaselgitamiseks ainult maksumust (kogumaksumus/kulu (ühiku hind) osakaalu punktid 100 ).
   2. Hankija tunnistab edukaks riigihanke alusdokumentidele vastava ja pakkumuste hindamise kriteeriumide alusel parima(d) pakkumuse(d) (kes sai(d) pakkumuste hindamisel enim väärtuspunkte).Hankija võib seotud hankes tunnistada edukaks mitu pakkumust ja seotud hanke alusdokumentides määrata ära pingerea alusel % või ühikud, millises koguses ja milliselt edukalt pakkujalt teenus tellitakse.
   3. Hankija kasutab eduka pakkumuse väljaselgitamiseks liisuheitmist, kui seotud hankes on esitatud võrdsed pakkumused. Liisuheitmise kord tehakse pakkujatele teatavaks enne liisuheitmist.
3. **HANKELEPINGUTE SÕLMIMINE**
   1. Hankija sõlmib hankelepingu edukaks tunnistatud pakkujaga, kellel puuduvad kõrvaldamise alused.
   2. Hankija võib sõlmida ka kestvuslepinguid st hankelepinguid, mis ei ole mõeldud ühekordseks ostuks.
   3. Kui edukas pakkuja ei asu täitma hankelepingut, hindab hankija kõiki ülejäänud pakkumusi uuesti ja tunnistab edukaks pakkumuse, mis on vastavaks tunnistatud pakkumustest hindamise kriteeriumide alusel parim. Lepingu sõlmimisest või täitma hakkamisest keeldunud pakkuja on kohustatud hankija nõudmisel hüvitama tema pakkumuse ja hankelepingu sõlminud järgneva eduka pakkuja pakkumuse hinnavahe. Samasugused tingimused kehtivad ka juhul, kui edukas pakkuja võtab pakkumuse tagasi enne hankelepingu jõustumist.